proxectonos/corpus_dominio_legal_administrativo_tmp huggingface dataset:
ORDE do 23 de novembro de 2018 pola que se fai pública a ampliación da dotación orzamentaria para a concesión das axudas da Orde do 15 de decembro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 30/11/2018

A Orde do 15 de decembro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2018 (
Diario Oficial de Galicia
núm. 19, do 26 de xaneiro), establece no seu artigo 4 o crédito orzamentario que financia as subvencións reguladas nesta orde para o ano 2018.
Así mesmo, establece no seu artigo 4.4 que poderá ampliarse a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas do Programa I que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas establecidas na Orde do 15 de decembro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2018 (
Diario Oficial de Galicia
núm. 19, do 26 de xaneiro), que se van conceder ao abeiro desta orde de convocatoria, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2018:
Programa I: 09.40. 322C 472.0, no código de proxecto 2015 00 564 na contía de 4.000.000 €.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrara en vigor o día seguinte ao da súa publicación no
Diario Oficial de Galicia.
Santiago de Compostela, 23 de novembro de 2018
EXTRACTO da Orde do 23 de novembro de 2018 pola que se fai pública a ampliación da dotación orzamentaria para a concesión das axudas da Orde do 15 de decembro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 30/11/2018

BDNS (Identif.): 382563.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total da axudas que se van conceder ao abeiro da Orde do 15 de decembro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II, de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2018. A ampliación afecta o Programa I, procedemento TR341D, na seguinte aplicación e contía: 09.40.322C.472.0 2015 00564, por 4.000.000 euros.
Segundo. Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 23 de novembro de 2018
RESOLUCIÓN do 16 de novembro de 2018, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión á Axencia Galega de Infraestruturas, relativa á realización de determinadas actuacións en relación co proceso de expropiación dos bens e dereitos afectados polas obras de ampliación do Gran Montecelo.
Consellería de Infraestruturas e Mobilidade — III. Outras disposicións — 30/11/2018

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Mobilidade á Axencia Galega de Infraestruturas para a realización de determinadas actuacións en relación co proceso de expropiación dos bens e dereitos afectados polas obras de ampliación do Gran Montecelo, que ten as seguintes características:
– Obxecto: encomenda de xestión da Consellería de Infraestruturas e Mobilidade á AXI para a realización dos seguintes traballos:
• Elaboración e redacción dos pregos para a contratación da xestión expropiatoria.
• Elaboración dos informes técnicos precisos na fase de licitación.
• Dirección, xestión e execución do contrato de asistencia na expropiación.
• Aqueles procesos técnico-administrativos necesarios para a contratación do procedemento expropiatorio.
• Prestar asistencia técnica en todas as fases do proceso expropiatorio en especial, levantamento de actas previas e fase de prezo xusto.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Mobilidade e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: o período de vixencia desta encomenda será de dous anos desde a súa sinatura.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 16 de novembro de 2018
ORDE do 12 de novembro de 2018 pola que se dispón o nomeamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 30/11/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Comarcal de Empresarios de Arousa-FECA,
O nomeamento de José Luís Vilanova García como vogal representante das organizacións empresariais no Consello de Administración da Autoridade Portuaria de Vilagarcía de Arousa.
Santiago de Compostela, 12 de novembro de 2018
ORDE do 12 de novembro de 2018 pola que se dispón o cesamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 30/11/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Comarcal de Empresarios de Arousa-FECA,
O cesamento de Luís García-Reboredo Mendoza como vogal representante das organizacións empresariais no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 12 de novembro de 2018
RESOLUCIÓN do 13 de novembro de 2018, da Secretaría Xeral de Emprego, pola que se publica a modificación orzamentaria da Orde do 22 de decembro de 2017 pola que se establecen as bases reguladoras do Programa de incentivos á contratación na empresa ordinaria, e se procede a súa convocatoria para o ano 2018.
Consellería de Economía, Emprego e Industria — III. Outras disposicións — 20/11/2018

A Consellería de Economía, Emprego e Industria publicou a Orde do 22 de decembro de 2017 pola que se establecen as bases reguladoras do Programa de incentivos á contratación na empresa ordinaria e se procede a súa convocatoria para o ano 2018 (Diario Oficial de Galicia nº 24, do 2 de febreiro).
A concesión das subvencións previstas está suxeita á existencia de crédito orzamentario e realizarase con cargo ás seguintes aplicacións orzamentarias:
Para os incentivos á contratación das persoas con discapacidade na empresa ordinaria e en situación de risco de exclusion social a aplicación orzamentaria 09.40.322C 470.9, código de proxecto 2016 00309, cun crédito de 1.172.789 euros, e 09.40.322C.481.9, código de proxecto 2016 00309 cun crédito de 50.000 euros.
Para os incentivos á contratación de persoas desempregadas de longa duración a aplicación orzamentaria 09.40.322C.470.4, código de proxecto 2016 00316, cun crédito de 3.000.000 euros.
Unha vez finalizado, na data do 15 de outubro de 2018, o prazo de presentación de solicitudes ao abeiro desta orde, xorde a necesidade de orzamento para atender o colectivo de persoas con discapacidade e en risco de exclusión social, aplicación orzamentaria 09.40.322C 470.9, código de proxecto 2016 00309, mentras que existe remanente unha vez atendidos os expedientes de solicitude de incentivos de parados de longa duración, 09.40.322C.470.4, código de proxecto 2016 00316. Estes remanentes incrementan en 400.000 euros a aplicación 09.40.322C 470.9, código de proxecto 2016 00309, por ser esta aplicación a que ten un maior número de solicitudes.
Estas modificacións non afectan o prazo establecido na referida orde para a presentación de solicitudes.
Santiago de Compostela, 13 de novembro de 2018
RESOLUCIÓN do 12 de novembro de 2018 pola que se dá publicidade dos convenios de colaboración subscritos no primeiro e segundo cuadrimestres do ano 2018.
Instituto Galego do Consumo e da Competencia — III. Outras disposicións — 20/11/2018

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do primeiro e segundo cuadrimestre do ano 2018, que se incorporan como anexo a esta resolución.
O que se fai público para xeral coñecemento.
Santiago de Compostela, 12 de novembro de 2018
RESOLUCIÓN do 15 de outubro de 2018, da Xefatura Territorial de Lugo, pola que se publica a Resolución do 4 de outubro de 2018 pola que se aproba a relación definitiva de persoas admitidas/excluídas e a lista de agarda para cubrir prazas de persoas colaboradoras bolseiras no Centro Residencial Xuvenil LUG de Lugo para o curso académico 2018/19.
Consellería de Política Social — III. Outras disposicións — 21/11/2018

No
Diario Oficial de Galicia
núm. 150, do 7 de agosto, publícase a Orde do 20 de xullo de 2018 pola que se determinan as bases reguladoras e se convocan prazas de persoas colaboradoras bolseiras para as residencias xuvenís dependentes da Consellería de Política Social para o curso académico 2018/19, en réxime de concorrencia competitiva.
O número de prazas convocadas e a súa distribución por residencias son as seguintes:
De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e nos artigos 6 e 11.4 da referida Orde do 20 de xullo de 2018, a resolución será obxecto de publicación no
Diario Oficial de Galicia
tendo efectos de notificación. Tamén será publicada na páxina web da Dirección Xeral de Xuventude, Participación e Voluntariado no enderezo http://xuventude.xunta.gal
Primeiro. Ordenar a publicación da Resolución do 4 de outubro de 2018 pola que se aproba a relación definitiva de persoas admitidas/excluídas e a lista de agarda nas prazas de persoas colaboradoras bolseiras no Centro Residencial Xuvenil LUG, para o curso académico 2018/19, e na páxina web http://xuventude.xunta.gal. O texto completo non se publica no
Diario Oficial de Galicia
na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Para o coñecemento íntegro da resolución, foi notificada persoalmente cada persoa interesada.
Segundo. A adxudicación de prazas vacantes con posterioridade á resolución realizarase, de ser o caso, de acordo co disposto no artigo 11.3 da orde de convocatoria.
Terceiro. A Resolución do 4 de outubro de 2018 pon fin á vía administrativa e contra ela pódese interpor recurso potestativo de reposición ante o mesmo órgano que a ditou, no prazo dun mes contado a partir do día seguinte á publicación da resolución no
Diario Oficial de Galicia
, ou impugnala directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución (artigo 46.1 da Lei 29/1998, do 13 de xullo, reguladora da xurisdición contencioso-administrativa).
Lugo, 15 de outubro de 2018
ORDE do 8 de novembro de 2018 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 19/11/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Roberto Rodríguez Martínez como vogal no Consello de Administración da Autoridade Portuaria da Coruña, en representación da Comunidade Autónoma de Galicia.
Santiago de Compostela, 8 de novembro de 2018
ORDE do 8 de novembro de 2018 pola que se dispón o nomeamento dunha vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 19/11/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Ethel María Vázquez Mourelle como vogal no Consello de Administración da Autoridade Portuaria da Coruña, en representación da Comunidade Autónoma de Galicia.
Santiago de Compostela, 8 de novembro de 2018
ORDE do 8 de novembro de 2018 pola que se dispón o cesamento dunha vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 19/11/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Belén María do Campo Piñeiro como vogal representante da Comunidade Autónoma de Galicia no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 8 de novembro de 2018
RESOLUCIÓN do 5 de novembro de 2018 pola que se lle dá publicidade a unha encomenda de xestión para a execución de servizos, formalizada o 30 de outubro de 2018 (expediente 1/2018/CNTENC).
Portos de Galicia — III. Outras disposicións — 14/11/2018

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización dunha encomenda de xestión, tramitada pola entidade pública Portos de Galicia, para a execución do seguinte servizo:
Realización dos traballos de diagnóstico, avaliación e proposta dun sistema de información xeográfica para Portos de Galicia, así como a formación técnica para o manexo dos programas informáticos necesarios.
1. Entidade adxudicadora.
a) Organismo: entidade pública Portos de Galicia.
b) Dependencia que impulsa o expediente: Área de Infraestruturas, Medio Ambiente e Seguridade.
c) Dependencia que tramita o expediente: División de Contratación.
d) Clave do expediente: 1/2018/CNTENC.
2. Obxecto da encomenda.
Descrición do obxecto: realización dos traballos de diagnóstico, avaliación e proposta dun sistema de información xeográfica para Portos de Galicia, así como a formación técnica para o manexo dos programas informáticos necesarios.
3. Formalización da encomenda.
a) Data de formalización da orde de execución: 30 de outubro de 2018.
b) Data de publicación no perfil de contratante: 5 de novembro de 2018.
c) Entidade (medio propio instrumental da Xunta de Galicia): Instituto de Estudos do Territorio (IET).
d) Nacionalidade: española.
e) Orzamento de execución pola Administración a través do IET: 22.628,60 euros. Non se aplica o IVE.
f) Financiamento: esta encomenda financiarase con cargo ao orzamento de Portos de Galicia, dentro da súa partida orzamentaria denominada 22701. Outros servicios.
g) Prazo de execución: catro (4) meses, contados desde a data de sinatura da orde de execución.
Santiago de Compostela, 5 de novembro de 2018
RESOLUCIÓN do 14 de decembro de 2018 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 24/12/2018

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e no punto sexto da Resolución do 29 de outubro de 2018 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 212, do 7 de novembro), esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 29 de outubro de 2018 (DOG núm. 212, do 7 de novembro).
A listaxe provisional de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez (10) días hábiles, contados a partir do día seguinte ao da publicación desta resolución no
Diario Oficial de Galicia
, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formular reclamación.
A Estrada, 14 de decembro de 2018
RESOLUCIÓN do 18 de decembro de 2018 pola que se publica a variación do tipo de xuro durante o exercicio 2019 para as operacións acollidas ao Programa de préstamos do Igape para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI).
Instituto Galego de Promoción Económica — III. Outras disposicións — 26/12/2018

Mediante resolucións do 22 de marzo de 2011 e do 22 de outubro de 2015 publicáronse os acordos do Consello de Dirección do Instituto Galego de Promoción Económica (Igape) que aproban o programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 63, do 30 de marzo de 2011, e DOG núm. 209, do 3 de novembro de 2015).
No dito programa establécese que o tipo de xuro de referencia determinarase anualmente segundo a media do Euríbor a un ano rexistrado nos meses de setembro, outubro e novembro do exercicio anterior e que entrará en vigor a partir do 1 de xaneiro de cada ano, o cal debe ser publicado no Diario Oficial de Galicia.
Visto o exposto e unha vez verificados os datos relativos á evolución do Euríbor, e en virtude das facultades que teño conferidas,
O tipo de xuro de referencia que se aplicará durante o ano 2019 ás operacións en vigor do Programa de préstamos para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI), ao abeiro da Resolución do 22 de marzo de 2011 (DOG núm. 63, do 30 de marzo) e da Resolución do 22 de outubro de 2015 (DOG núm. 209, do 3 de novembro) será do -0,155 %.
Santiago de Compostela, 18 de decembro de 2018
ORDE do 19 de decembro de 2018 pola que se fai público o incremento do crédito previsto na Orde do 12 de setembro de 2018 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas, xestionado pola Consellería de Política Social.
Consellería de Política Social — III. Outras disposicións — 27/12/2018

Con data do 25 de setembro de 2018 publicouse no
Diario Oficial de Galicia
a Orde do 12 de setembro de 2018 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas, xestionado pola Consellería de Política Social, modificada pola Orde do 28 de setembro de 2018, publicada no
Diario Oficial de Galicia
do 4 de outubro de 2018.
No seu artigo 2.2, segundo o disposto no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, está prevista a ampliación excepcional dos créditos dispoñibles cando o aumento veña derivado dunha xeración, ampliación ou incorporación ou existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Debido a que o crédito previsto na citada orde non resultou suficiente para atender todas as solicitudes cuxo obxecto é susceptible de subvención, e dado que existe crédito dispoñible nas aplicacións orzamentarias con cargo ás cales se financia a convocatoria e se cumpren os requisitos establecidos nos citados artigos, considérase oportuno incrementalo co obxecto de repartir entre as entidades de iniciativa social que concorran á convocatoria de axudas á totalidade dos fondos recadados para este fin.
Por todo o exposto e no uso das facultades que me foron conferidas,
Artigo único
Incremento dos créditos
Increméntase o crédito destinado ao financiamento das axudas previstas na Orde do 12 de setembro de 2018 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas, xestionado pola Consellería de Política Social.
O importe total do citado incremento é de novecentos noventa e tres mil trescentos oito con setenta euros (993.308,70 €), consignado nas aplicacións orzamentarias seguintes, en función das liñas de actuación subvencionables relacionadas no artigo 5 da Orde do 12 de setembro:
A publicación desta orde non supón a apertura dun novo prazo de presentación de solicitudes.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de decembro de 2018
RESOLUCIÓN do 19 de novembro de 2018, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no segundo cuadrimestre do ano 2018.
Consellería do Medio Rural — III. Outras disposicións — 24/12/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de maio, xuño, xullo e agosto, que se incorpora como anexo a esta resolución.
Santiago de Compostela, 19 de novembro de 2018
CORRECCIÓN DE ERROS. Orde do 28 de novembro de 2018 pola que se establecen as bases reguladoras das axudas para paliar os danos producidos polo lobo e se convocan para o ano 2019.
Consellería de Medio Ambiente, Territorio e Vivenda — III. Outras disposicións — 24/12/2018

Advertido erro na referida orde, publicada no
Diario Oficial de Galicia
número 243, do 21 de decembro de 2018, procede facer a seguinte corrección:
Nas páxinas 53226, 53227 e 53228 substitúese o anexo II (código de procedemento MT809B) polo seguinte:
DECRETO 139/2018, do 15 de novembro, polo que se dispón que cese Inés Santé Riveira como directora do organismo autónomo Instituto de Estudos do Territorio.
Consellería de Medio Ambiente, Territorio e Vivenda — II. Autoridades e persoal — 16/11/2018

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro, nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda, e logo de deliberación do Consello da Xunta de Galicia, na súa reunión do día quince de novembro de dous mil dezaoito,
Que cese, por petición propia, Inés Santé Riveira, como directora do organismo autónomo Instituto de Estudos do Territorio, agradecéndolle os servizos prestados.
Santiago de Compostela, quince de novembro de dous mil dezaoito
RESOLUCIÓN do 6 de novembro de 2018, da Dirección Xeral de Mobilidade, pola que se modifica a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 16/11/2018

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (Diario Oficial de Galicia número 232, do 23 de outubro). A súa actual composición vén determinada pola Resolución desta dirección xeral, do 7 de xuño de 2018, pola que se modifica a composición da Xunta Arbitral de Transportes de Galicia, designada pola Resolución do 2 de xullo de 2014 (DOG núm. 117, de 20 de xuño de 2018).
O 4 de setembro de 2018 a secretaría da Confederación de Empresarios de Galicia comunicou o acordo dese organismo polo que propón modificar a representación que lle corresponde en defensa das empresas cargadoras, designando para o efecto un novo vogal titular en substitución do anterior. Esta decisión considérase adecuada para garantir o normal funcionamento da Xunta Arbitral, polo que, despois de comprobar que a persoa proposta reúne os requisitos legalmente exixidos para formar parte desta, considérase adecuado atender a proposta realizada.
De conformidade co exposto,
Primeiro. Modifícase o punto 2.6.1 da Resolución da Dirección Xeral de Mobilidade do 7 de xuño de 2018, pola que se modifica a composición da Xunta Arbitral de Transportes de Galicia, designada pola Resolución do 2 de xullo de 2014, relativo á representación das empresas cargadoras, que pasa a ter a seguinte redacción:
«2.6.1. Titular:
– Medardo Arias Prieto».
Segundo. A modificación anterior entenderase vixente e aplicable a partir da publicación desta resolución no Diario Oficial de Galicia. En todo o non afectado por ela, mantense en vigor o previsto na mencionada Resolución do 7 de xuño de 2018.
Santiago de Compostela, 6 de novembro de 2018
RESOLUCIÓN do 30 de outubro de 2018 pola que se dá publicidade das axudas concedidas ao abeiro da Resolución do 16 de xullo de 2018 pola que se establecen as bases reguladoras e se convocan para o ano 2018 as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código do procedemento IN501A).
Axencia Galega da Industria Forestal — III. Outras disposicións — 08/11/2018

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 16 de xullo de 2018 pola que se establecen as bases reguladoras e se convocan para o ano 2018 as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código do procedemento IN501A), que figuran no anexo.
A súa aprobación realizouse no exercicio 2018 con cargo á aplicación orzamentaria 09.A4.741A.481.0, código de proxecto 2018 00006, dotada con 300.000,00 €.
Santiago de Compostela, 30 de outubro de 2018
RESOLUCIÓN do 30 de outubro de 2018 pola que se outorgan as distincións ao mérito deportivo de Galicia 2018.
Presidencia da Xunta de Galicia — III. Outras disposicións — 08/11/2018

Mediante a Resolución do 28 de outubro de 2010, da Secretaría Xeral para o Deporte (Diario Oficial de Galicia do 4 de novembro), creáronse as distincións ao mérito deportivo de Galicia, premios que serán concedidos en recoñecemento do labor ou traxectoria notoria e exemplar, no ámbito deportivo de Galicia, ás persoas físicas ou xurídicas, entidades ou organismos, que estean contribuíndo ou contribuísen ao crecemento, promoción, fomento e excelencia do deporte e da educación física da nosa comunidade autónoma.
Na referida resolución establécese que os galardóns serán outorgados, anualmente e en número non limitado, por resolución do presidente da Xunta de Galicia, logo da proposta motivada do xurado cualificador.
En atención ao establecido, e logo da proposta motivada do xurado cualificador do 26 de outubro,
Único. A concesión das distincións ao mérito deportivo de Galicia, na súa edición 2018, ás seguintes persoas e entidades:
Alberto Torreiro Santiso, Alfonso Pazos Martínez, Cesáreo Rivera Pérez, Conrado Durántez Corral, Evaristo Portela Acuña, Francisco Boedo Vázquez, Guillermo González López, Ismael Fabián Santos Rodríguez, Javier Álvarez Salgado, Jesús Iglesias Rodríguez, José Ángel Casal Fernández, José Fernández Alborés, José García Cabreros, José Teixeira Alonso, Juan Carlos Conde Silva, Julia Estévez Mengotti, Luis Nogueira Fernández, Manuel Losada Zon, Mauricio Monteserín Gómez, Natividad Astray Goicoechea, Nieves Gamallo Adrio, Pablo Rodríguez Vázquez, Paulino Martínez Otero, Teresa Martínez Cancelo, Victorio Alonso Martínez, Colexio Manuel Peleteiro.
Santiago de Compostela, 30 de outubro de 2018
RESOLUCIÓN do 8 de novembro de 2018, da Secretaría Xeral da Emigración, pola que se fan públicas a convocatoria e a orde do día da reunión da Comisión Delegada do Consello de Comunidades Galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/11/2018

En cumprimento do establecido no artigo 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria e a orde do día da reunión da Comisión Delegada do Consello de Comunidades Galegas, que terá lugar os días 12 e 13 de decembro de 2018 en Barcelona.
Santiago de Compostela, 8 de novembro de 2018
RESOLUCIÓN do 2 de novembro de 2018 pola que se dá publicidade da axuda concedida ao abeiro da Orde do 5 de setembro de 2018 pola que se crea o Premio á innovación bibliotecaria de Galicia e se convoca para o ano 2018.
Consellería de Cultura e Turismo — III. Outras disposicións — 16/11/2018

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 17 da orde de convocatoria desta resolución, publicarase no DOG, no portal da Rede de bibliotecas de Galicia (https://rbgalicia.xunta.gal) e na páxina web oficial da Secretaría Xeral de Cultura (https://www.cultura.gal). Esta publicación substituirá a notificación persoal e producirá os mesmos efectos.
Facer pública a concesión do Premio á innovación bibliotecaria de Galicia 2018 ao Concello de Camariñas polo proxecto da súa biblioteca municipal O Berberecho rebecho viaxa a La Turballe ao abeiro da Orde do 5 de setembro de 2018 pola que se crea o Premio á innovación bibliotecaria de Galicia e se convoca para o ano 2018 (procedemento CT237A). A dita axuda foi aprobada con cargo á aplicación orzamentaria 2018 10 20 432A 7604, proxecto 2015 00352, cun crédito orzamentario para o ano 2018 de tres mil euros (3.000 €).
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no Diario Oficial de Galicia, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 2 de novembro de 2018
EXTRACTO da Orde do 3 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición, e se procede á súa convocatoria para o ano 2019.
Consellería de Cultura e Turismo — III. Outras disposicións — 26/12/2018

BDNS (Identif.): 429666.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
Poderán ser beneficiarias das subvencións establecidas para a tradución e a edición aquelas persoas físicas ou xurídicas que acrediten a súa condición de editoras de acordo co establecido na presente orde.
Segundo. Obxecto
Esta orden ten por obxecto establecer as bases que regularán o procedemento de concesión de subvencións, en réxime de concorrencia competitiva, a aquelas persoas físicas ou xurídicas que acrediten a condición de editoras, de acordo co establecido na presente orde (código de procedemento CT221C).
As axudas van dirixidas á produción editorial para apoiar o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas. Tamén se subvenciona a edición dos libros traducidos ao abeiro desta orde e fináncianse os gastos de edición, tales como os de deseño e maquetación, preimpresión, impresión e manipulación.
Terceiro. Bases reguladoras
Orde do 3 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición, e se procede á súa convocatoria para o ano 2019.
Cuarto. Importe
A contía máxima adxudicada por medio desta orde ascende a douscentos mil euros (200.000,00 €). As axudas concederanse con cargo á aplicación orzamentaria 11.20.432A.770.0 dos orzamentos da Comunidade Autónoma de Galicia para o ano 2019, por un importe de 90.000 euros e, con cargo aos orzamentos de 2020, a cantidade de 110.000 euros.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 3 de decembro de 2018
ORDE do 18 de decembro de 2018 pola que se fai público o incremento do importe das axudas previstas na Orde do 29 de decembro de 2017 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2018 (código de procedemento BS410A).
Consellería de Política Social — III. Outras disposicións — 27/12/2018

A Orde do 29 de decembro de 2017 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2018 establece, no seu artigo 2, que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2018, a través dos créditos consignados na aplicación 12.02.312B.480.0, polo importe global de 3.000.000 euros. Esta orde prevé, no seu artigo 2.2, a posibilidade de incrementar o crédito final resultante destinado ao pagamento das axudas no suposto de que aínda sexa insuficiente para atender todas as solicitudes recibidas que cumpran os requisitos establecidos na dita orde. Este crédito ten o carácter de ampliable, de acordo co artigo artigo 7.un.p) da Lei 8/2017, do 26 de decembro, de orzamentos xerais da Comunidade Autónoma de Galicia para o ano 2018.
A publicidade da ampliación do crédito dada ao abeiro do disposto no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, non implica a apertura dun novo prazo para presentar solicitudes nin do inicio dun novo cómputo do prazo para resolver.
Tendo en conta o volume de solicitudes recibidas e tratando de dar resposta á ampla demanda da axuda, deben artellarse as medidas necesarias para garantir o dereito das persoas solicitantes e que cumpren os requisitos determinados na Orde do 29 de decembro de 2017 a poder recibir as axudas que lles corresponden, polo que parece oportuno incrementar o importe destinado á dotación orzamentaria consignada na respectiva orde para a concesión das ditas prestacións económicas.
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o importe total dos créditos para o financiamento das axudas previstas na Orde do 29 de decembro de 2017 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2018, en 194.720 euros, na aplicación orzamentaria 12.02.312B.480.0.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de decembro de 2018
CORRECCIÓN DE ERROS. Resolución do 28 de novembro de 2018, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo entre a Xunta de Galicia e as organizacións sindicais Comisións Obreiras, Unión Xeral de Traballadores de Galicia, Confederación Intersindical Galega e Central Sindical Independente e de Funcionarios de Galicia sobre o persoal laboral da Axencia Galega de Infraestruturas.
Consellería de Economía, Emprego e Industria — III. Outras disposicións — 27/12/2018

Advertido un erro no anexo publicado na devandita resolución (DOG núm. 235, do día 11 de decembro de 2018 (páx. 517128) , cómpre substituílo polo que se insire a continuación:
ORDE do 30 de outubro de 2018 pola que se autoriza a inclusión da Escola de Música Municipal de Negreira no Rexistro de Escolas de Música e Danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 14/11/2018

O Concello de Negreira solicita a inscrición da Escola de Música Municipal de Negreira no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destes centros docentes.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: A Coruña.
Concello: Negreira.
Localidade: 15803 Negreira.
Domicilio: Casa da Cultura.
Código do centro: 15033162.
Titular: Concello de Negreira.
Denominación: Escola de Música Municipal de Negreira.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Modificación da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de outubro de 2018